Решение на Общия съд (седми състав) от 25 февруари 2016 г. —
Puma/СХВП — Sinda Poland (Изображение на животно)
(Дело T‑692/14)
„Марка на Общността — Производство по възражение — Заявка за фигуративна марка, изобразяваща животно — По-ранни международни фигуративни марки, изобразяващи пума — Относително основание за отказ — Сходство на знаците — Член 8, параграф 1, буква б) от Регламент (ЕО) № 207/2009“
1.                     Марка на Общността — Производство по обжалване — Обжалване пред съда на Съюза — Законосъобразност на решението на апелативен състав, който се произнася в производство по възражение — Оспорване чрез позоваването на нови факти — Недопустимост — Вземане предвид за целите на тълкуването на правото на Съюза на съдебна практика на Съюза или на национална или международна съдебна практика, която не е била изтъкната пред отделите на Службата — Допустимост (член 65 от Регламент № 207/2009 на Съвета) (вж. т. 14)
2.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Критерии за преценка (член 8, параграф 1, буква б) от Регламент № 207/2009 на Съвета) (вж. т. 17 и 18)
3.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Преценка на вероятността от объркване — Определяне на съответните потребители — Степен на внимание на потребителите (член 8, параграф 1, буква б) от Регламент № 207/2009 на Съвета) (вж. т. 19 и 24)
4.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративна марка, изобразяваща животно и фигуративни марки, изобразяващи пума (член 8, параграф 1, буква б) от Регламент № 207/2009 на Съвета) (вж. т. 25, 33—36)
5.                     Марка на Общността — Определение и придобиване на марка на Общността — Относителни основания за отказ — Възражение от притежателя на по-ранна идентична или сходна марка, регистрирана за идентични или сходни стоки или услуги — Сходство между разглежданите марки — Критерии за преценка (член 8, параграф 1, буква б) от Регламент № 207/2009 на Съвета) (вж. т. 27 и 32)
Предмет
Жалба срещу решение на пети апелативен състав на СХВП от 14 юли 2014 г. (преписка R 2214/2013‑5), постановено в производство по възражение със страни Puma SE и Sinda Poland Corporation sp. z o.o.
Диспозитив
1)
Отменя решението на пети апелативен състав на Службата за хармонизация във вътрешния пазар (марки, дизайни и модели) (СХВП) от 14 юли 2014 г. (преписка R 2214/2013‑5).
2)
Осъжда СХВП да понесе направените от нея съдебни разноски, както и половината от разноските на Puma SE, включително и необходимите разноски, направени от него в производството пред апелативния състав на СХВП.
3)
Осъжда Sinda Poland Corporation sp. z o.o. да понесе направените от него съдебни разноски, както и половината от разноските на Puma, включително и необходимите разноски, направени от Puma в производството пред апелативния състав на СХВП.